Sajdik Ferenc

*Rímfaragók*

**irodalmi karikatúrák**

*„…nem ontok vért soha békés fegyvereimmel,*

*tollal, ecsettel és palettával; hiszen*

*közéjük tartozom, kiket könyörtelen*

*sors kényszerít örök mámort hajszolni váltig*


*s önzetlenül bolond kacajra bírni bárkit…*

Charles Baudelaire: A karikatúrista

Kálnoky László fordítása



Csukás István: Nézem ezt az árva telefonfülkét



*Szabó Lőrinc: Nyitott szemmel*

Nem az, hogy nincs sehol sem angyal,

hogy mást vártam, az volt a nagy baj,

az, hogy csalódni lehetett

s megútálni az életet.

Mindegy, miatta vagy miattam,

nyakig az undorba ragadtam

s tisztálkodtam s elment vele

ifjúságom nagyobb fele.

Volt néhány perc, a többit,

a többit, a többit, –

– mit kerteljek? – a többit

megette a fene.

Nyakig az undorba ragadtam,

a pénz beszélt, én meg ugattam,

aztán megúntam esztelen

siránkozni az életen

s elvonultam s békét találtam

a magam önkormányzatában,

ahol angyalnak nincs helye,

de az ördög sem fekete.

Van néhány perc, a többit,

a többit, a többit, –

barátaim, a többit

eheti a fene.

Mit hiszek, mi lesz, mi lehet még?

Hiszem a bestia szerencsét,

hiszem, hogy egyszer meghalok

és hiszem, hogy elrothadok;

ilyesmiket hiszek, de nékem

talán már erre sincs szükségem:

nyitott szemmel nézek bele


a rettenetes semmibe.


Lesz egy-két perc, a többit,


a többit, a többit, –

– úgye, fiúk? – a többit

egye meg a fene!











*Lope de Vega*

Kapud előtt kapott el a bika

szép menyasszony, és te nem

mondtad, hogy „Jaj Istenem”….

Férjed a vastag bika

kapud előtt kapott el,

felrúgott és megdöfött,

amíg fél Valencia

bámult minket s röhögött,

s te gúnyos-fölényesen

álltál ott, és annyit sem

mondtál ,hogy „Jaj Istenem”.

*Janus Pannonius: Szilviáról*

Azt mondod gyereked van

tőlem s jársz a nyakamra.  
  Szilvia, furcsa e vád

s jogtalan is, kicsikém.  
 Mert ha te dús tövisek közt jársz,

mondd, így keseregsz-e:  
   Vérzik a lábam, s jaj,

épp ez a tüske hibás!



Ha segitni már nincs

mód a bajon,   
Adj túl minden

keserves sóhajon.  
Ki azon jajgat,

ami megesett,  
A régi bajhoz

újat keresett.

Ne sírj, ha sorsod

megrabolna – sőt:

A közönyöddel

bosszantsd vissza őt.

Nevesd ki rablód,

ezzel meglopod,

De téged foszt ki

buta bánatod

[*William Shakespeare*](https://www.idezzetek.hu/author/54-William-Shakespeare/info)

